OpenLLM-France/wikimedia huggingface dataset:
# Daniel Gavela Abella

Daniel Gavela Abella (Peranzanes, El Bierzo, Lleó, 1948) és un periodista i empresari, actualment director general de Prisa Radio.

## Biografia

Va ser director general de la cadena de televisió espanyola Cuatro, entre 2006 i 2010. Va dirigir la SER entre 1994 a 2001 i posteriorment entre 2001 a 2006 i des de 2018, exerceix el càrrec de director general de Prisa Radio. Entre 2013 i 2018 va treballar com a productor executiu en la productora Ganga Producciones, en la qual exercia el càrrec d'adjunt a la presidència.
És llicenciat en Ciències Polítiques i Periodisme, ha treballat en altres mitjans com el diari El País. Fou guardonat amb l'Antena de Oro 1999.

## Referències

* ↑ «Daniel Gavela, nuevo director general de la Cadena Ser». Europa Press, 27-02-2018 [Consulta: 9 maig 2018].
* ↑ «Daniel Gavela, de director de Cuatro a asesor de la productora de 'Cuéntame'». , 13-03-2013 [Consulta: 9 maig 2018].
* ↑ «Del Olmo, Rosa Mateo y Gavela, galardonados con las Antenas de Oro». El Mundo, 25-02-1999. [Consulta: 25 octubre 2018].
# Infinity Ward

Infinity Ward, Inc és un desenvolupador de videojocs nord-americà.
Van desenvolupar el videojoc Call of Duty, juntament amb altres sis entregues de la saga Call of Duty. Vince Zampella, Grant Collier i Jason West van fundar Infinity Ward el 2002 després de treballar en 2015, Inc. anteriorment. Tots els 22 membres de l'equip original d'Infinity Ward provenien de l'equip que havia treballat en Medal of Honor: Allied Assault mentre que el 2015, Activision va ajudar a finançar Infinity Ward en els seus primers dies, comprant el 30% de la companyia. El primer joc de l'estudi, Call of Duty, el videojoc de tir de la Segona Guerra Mundial, va sortir a la venda al PC el 2003. El dia després del llançament del joc, Activision va comprar la resta d'Infinity Ward, signant contractes a llarg termini amb els empleats. Infinity Ward va passar a fer Call of Duty 2, Call of Duty 4: Modern Warfare, Call of Duty: Modern Warfare 2, Call of Duty: Modern Warfare 3, Call of Duty: Ghosts i, més recentment, Call of Duty: Infinite Warfare .
El cofundador Collier va deixar l'empresa a principis de 2009 per unir-se a Activision. El 2010, West i Zampella van ser acomiadats per Activision per "incompliment de contracte i insubordinació", aviat van fundar un estudi de jocs anomenat Respawn Entertainment. El 3 de maig de 2014, Neversoft es va fusionar amb Infinity Ward.
# Mormia reptens

Mormia reptens és una espècie d'insecte dípter pertanyent a la família dels psicòdids.

## Descripció

* Mascle: cos de color marró; ulls contigus; front amb àrees piloses; antenes amb l'escap una mica més llarg que el pedicel; tòrax sense patagi; ales esveltes, d'1,40 de llargària, 0,42 d'amplada i amb la vena R5 acabant en un àpex agut; edeagus tubular.
* Femella: similar al mascle, però amb l'àpex de la placa subgenital en forma de "V"; antenes de 0,67 mm de longitud i ales d'1,37-1,40 mm de llargada i 0,40 d'amplada.
* És similar a Mormia maai, però se'n diferencia pels trets genitals.

## Distribució geogràfica

Es troba a Àsia: Mindanao (les illes Filipines).

## Referències

* ↑ Enderlein, G., 1935. Zur Klassifikation der Psychodinen. Sber. Ges. Naturforsch. Freunde Berlin, 1935, 248. «Enllaç». Arxivat de l'original el 2014-05-25. [Consulta: 9 maig 2012].
* ↑ uBio (anglès)
* 1 2 3 Quate, L. W., 1965. A taxonomic study of Philippine Psychodidae (Diptera). Pacific Insects. 7: 815-902. «PDF». Arxivat de l'original el 2016-03-03. [Consulta: 9 maig 2012].
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-04 a Wayback Machine. (anglès)
# Alba (pel·lícula futura)

Alba és una pel·lícula futura dirigida per Francisca Alegría.
Es tracta d'una modernització de l'obra teatral La casa de Bernarda Alba de 1936 de l'autor espanyol Federico García Lorca. El film estarà ambientat a Miami al segle xxi.
Tot i que inicialment es va anunciar que formarien part del repartiment Jenna Ortega, Camila Mendes i Danny Ramirez, els representants de la primera van desmentir poc després que ella hagués estat triada per al paper en qüestió.

## Repartiment

* Camila Mendes
* Danny Ramirez

## Anunci

La pel·lícula va ser anunciada el 5 de març del 2023.

## Producció

El rodatge està previst per a l'estiu del 2023.
Les empreses productores són LuckyChap Entertainment i d'A24.
El guió anirà a càrrec de Chelsey Lora i la producció, de Margot Robbie amb Camila Mendes.

## Estrena

La data d'estrena està pendent de fixar.

## Notes

* ↑ Des de la perspectiva de l'hemisferi nord.

## Referències

* ↑ Campos, Sofía. «Hollywood adaptará “La casa de Bernarda Alba” a Miami en el siglo XXI» (en castellà). La Razón, 06-03-2023. [Consulta: 6 març 2023].
* ↑ «Camila Mendes In Talks To Star In ‘ALBA’ (EXCLUSIVE)» (en anglès). Geek Vibes Nation, 05-03-2023. [Consulta: 8 març 2023].
* 1 2 Sudario, Erielle. «Jenna Ortega and Camila Mendes will star in A24 drama, ‘Alba’» (en anglès). We Got This Covered, 05-03-2023. Arxivat de l'original el 6 de març 2023. [Consulta: 6 març 2023].
* 1 2 Chico, Fran. «Jenna Ortega protagonizará una adaptación de 'La casa de Bernarda Alba' de Federico García Lorca» (en castellà). Fotogramas.es, 06-03-2023. [Consulta: 6 març 2023].
* ↑ Ghag, Neha Subhash. «Fans Thrilled over Camila Mendes and Jenna Ortega Teaming Up for Margot Robbie Produced Film ‘Alba’» (en anglès). Netflix Junkie, 06-03-2023. [Consulta: 6 març 2023].
# Rastrelliger brachysoma

Rastrelliger brachysoma és una espècie de peix de la família dels escòmbrids i de l'ordre dels perciformes.
És un peix molt popular a la cuina tailandesa, on es coneix amb el nom de Pla thu i es ven ja processat sense brànquies i amb el cap doblegat cap al ventre.

## Morfologia

Els mascles poden assolir els 34,5 cm de longitud total.

## Distribució geogràfica

Es troba des del Mar d'Andaman fins a Tailàndia, Indonèsia, Papua Nova Guinea, les Filipines, Salomó i Fidji.

## Referències

* 1 2 FishBase (anglès)
# Salts als Jocs Europeus de 2015 – 3 metres trampolí femení

Salts als Jocs Europeus de 2015 :
| 1 m trampolí | Homes | Dones |
| 3 m trampolí | Homes | Dones |
| 10 m plataforma | Homes | Dones |
| 3 m trampolí sincronitzat | Homes | Dones |
La prova de 3 metres trampolí es va disputar el dia 21 de juny al Bakú Aquatics Center.

## Resultats

La preliminar es va disputar a les 9:00 i la final a les 21:00 hora local (UTM +4).
 * Classificat
 * Reserva
| Posició | Saltador | País | Preliminar | Preliminar | Final | Final |
| Posició | Saltador | País | Punts | Posició | Punts | Posició |
| 01 | Torrance Katherine | Regne Unit | 431.15 | 1 | 448.25 | 1 |
| 02 | Ekaterina Nekrasova | Rússia | 413.00 | 5 | 443.05 | 2 |
| 03 | Saskia Oettinghaus | Alemanya | 379.75 | 9 | 418.35 | 3 |
| 4 | Louisa Stawczynski | Alemanya | 422.90 | 4 | 414.35 | 4 |
| 5 | Maria Polykova | Rússia | 426.45 | 3 | 411.45 | 5 |
| 6 | Diana Shelestyuk | Ucraïna | 409.60 | 6 | 405.75 | 6 |
| 7 | Kaja Skrzek | Polònia | 382.80 | 8 | 403.35 | 7 |
| 8 | Lydia Rosenthall | Regne Unit | 427.25 | 2 | 395.60 | 8 |
| 9 | Frida Kallgren | Suècia | 409.30 | 7 | 392.55 | 9 |
| 10 | Natasha Macmanus | Irlanda | 358.20 | 10 | 381.50 | 10 |
| 11 | Maja Boric | Croàcia | 355.25 | 11 | 376.40 | 11 |
| 12 | Laura Anna Granelli | Itàlia | 354.75 | 12 | 352.00 | 12 |
| 13 | Marharita Dzhusova | Ucraïna | 353.85 | 13 | | |
| 14 | Ellen Ek | Suècia | 353.30 | 14 | | |
| 15 | Dominika Bak | Polònia | 351.10 | 15 | | |
| 16 | Madeline Coquoz | Suïssa | 349.85 | 16 | | |
| 17 | Daphne Wils | Països Baixos | 343.60 | 17 | | |
| 18 | Lorena Tomiek | Croàcia | 342.80 | 18 | | |
| 19 | Indre Girdauskaite | Lituània | 342.45 | 19 | | |
| 20 | Giulia Rogantin | Itàlia | 339.35 | 20 | | |
| 21 | Tamar Sitchinava | Geòrgia | 334.10 | 21 | | |
| 22 | Caroline Lecoeur | França | 332.90 | 22 | | |
| 23 | Anne Vilde Tuxen | Noruega | 331.70 | 23 | | |
| 24 | Katsiaryna Velihurskaya | Belarús | 330.85 | 24 | | |
| 25 | Maissam Naji | França | 328.95 | 25 | | |
| 26 | Olqa Bikovskaya | Azerbaidjan | 328.15 | 26 | | |
| 27 | Hannah Lena Rott | Àustria | 311.75 | 27 | | |
| 28 | Vivian Barth | Suïssa | 305.30 | 28 | | |

## Referències

* ↑ http://www.baku2015.com/diving/event/women-3m-springboard/phase=dvw003900/index.html Arxivat 2017-07-17 a Wayback Machine.
# Còlit de Núbia

El còlit de Núbia, també anomenat còlit núbic, (Oenanthe lugens) és una espècie d'ocell de la família dels muscicàpids (Muscicapidae) que habita turons rocosos, barrancs i planures localment des del sud del Marroc, cap a l'est, a través d'Algèria, nord de Níger, Tunis, nord de Líbia i Egipte, fins a l'Orient Pròxim i Mitjà, nord-oest de la Península Aràbiga i sud-oest del Pakistan.

## Taxonomia

Segons la llista mundial d'ocells del Congrés Ornitològic Internacional (versió 12.1, gener 2022) del tàxon original Oenanthe lugens es van segmentar diverses subespècies en noves espècies. Aquestes són:
* Oenanthe halophila.
* Oenanthe lugubris.
* Oenanthe lugentoides.
* Oenanthe warriae.
Tanmateix, altres obres taxonòmiques, com el Handook of the Birds of the World i la quarta versió de la BirdLife International Checklist of the birds of the world (Desembre 2019), no reconeixen encara aquestes segmentacions i consideren encara com a subespècies del còlit de Núbia els tàxons anteriors.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «còlit de Núbia». Diccionari dels ocells del món. TERMCAT. [Consulta: 20 gener 2021].
* 1 2 Fitxa del còlit núbic a Birdguides Arxivat 2012-11-08 a Wayback Machine. Rev. 20/01/2013 (anglès)
* ↑ Svensson, Lars; Mullarney, Killian; Zetterstrom, Dan; Pijoan. Guia d'ocells: Europa i regió mediterrània. Itàlia: Omega, 2010, p. 286. ISBN 978-84-282-1534-3.
* 1 2 del Hoyo, Josep. All the birds of the world (en anglès). Barcelona: Lynx editions, 2020, p. 713. ISBN 978-84-16728-37-4.
* ↑ «Chats, Old World flycatchers». IOC World Bird List Version 12.1. International Ornithologists' Union, 01-01-2022. [Consulta: 16 gener 2022].
# David van Eerd

André Looij (IJsselstein, província d'Utrecht, 23 d'abril de 1990) és un ciclista neerlandès, que fou professional del 2013 al 2014. Posteriorment s'ha dedicat a la disputa de critèriums.

## Palmarès

* 2012
** Vencedor d'una etapa al Gran Premi Chantal Biya
* 2016
** Vencedor d'una etapa al Tour de la República Democràtica del Congo

## Referències

* ↑ «David van Eerd». procyclingstats.com. [Consulta: 5 desembre 2017].
* ↑ «Ash Duban y David Van Eerd, ganadores del Red Hook Criterium Barcelona». ciclosfera.com, 04-09-2017 [Consulta: 5 desembre 2017].

## Enllaços externs

* Palmarès a sitiodeciclismo.net
* Palmarès a cyclebase.nl
* Palmarès a museociclismo.it
# Mormia paniscoides

Mormia paniscoides és una espècie d'insecte dípter pertanyent a la família dels psicòdids.

## Descripció

* Mascle: vèrtex uniformement arrodonit als costats; occipuci no prominent; fèmur més llarg que la tíbia; antenes de 0,90-0,99 mm de llargària i ales d'1,40-1,47 mm de llargada i 0,44-0,47 mm d'amplada.
* Femella: similar al mascle, però amb el lòbul apical de la placa subgenital en forma de "V"; antenes de 0,60-0,61 mm de llargada i ales d'1,45-1,52 mm de longitud i 0,42-0,47 mm d'amplada.

## Distribució geogràfica

Es troba a Nova Guinea.

## Referències

* ↑ Enderlein, G., 1935. Zur Klassifikation der Psychodinen. Sber. Ges. Naturforsch. Freunde Berlin, 1935, 248. «Enllaç». Arxivat de l'original el 2014-05-25. [Consulta: 12 maig 2012].
* ↑ uBio (anglès)
* 1 2 3 Quate, L.W.; Quate, S.H., 1967. A monograph of Papuan Psychodidae, including Phlebotomus (Diptera). Pacific Insects Monograph, 15: 1–216. «PDF».
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-03 a Wayback Machine. (anglès)
# Nadal (nom)

Nadal és un prenom d'home català.

## Variants

* Femení: Natàlia, Nadala

## Etimologia

Lligat al naixement, Nadal deriva del llatí natalis, adjectiu que significa "relatiu al naixement", derivat del verb nasci, nàixer. Els romans denominaven el dia del naixement dies natalis. Amb l'adveniment del cristianisme i amb la decisió de fixar el 25 de desembre la celebració del naixement de Jesucrist, va esdevenir un nom que es posava als infants nats el dia de Nadal. En català, ha donat nom al cognom Nadal.

## Onomàstica

Hi ha alguns sants que portaren aquest prenom, malgrat que la festa onomàstica més antiga i tradicional d'aquest prenom és la del naixença de Jesús:
* 21 de febrer: Beat Nadal Pinot, màrtir
* 16 de març: Sant Nadal Chabanel, jesuïta, martiritzat l'any 1649 al Canadà
* 13 de maig: Sant Nadal de Milà, arquebisbe de Milà
* 21 d'agost: Sant Nadal, rector de Casale Monferrato
* 31 d'octubre: Sant Nadal, rector de Roma
* 25 de desembre: naixement de Jesús

## En altres llengües

Hi ha diverses versions en altres llengües:
* Italià: Natale
* Francès: Noël
* Anglès: Noel
* Espanyol: Natalio

## Personatges

* Nadal Batle i Nicolau, matemàtic mallorquí, va ser rector de la Universitat de les Illes Balears
* Nadal Gàver, frare mercedari català del segle xv.
* Natale Cerbone, periodista italià
* Natale D'Amico, polític italià
* Natale Masuccio, arquitecte jesuïta italià
* Natale Rauty, estudiós d'història medieval italià
* Noel Coward, escenògraf, actor, compositor, productor i director de cinema britànic.
* Noel Gallagher, músic de rock britànic, guitarrista del grup Oasis
* Noël Gallon, compositor francès
* François-Noël Babeuf, conegut amb el nom de Gracchus Babeuf, revolucionari francès
* Natalio Lorenzo Poquet, futbolista

## Referències

* 1 2 http://bibiloni.cat/blog/?p=1379
* ↑ http://esglesia.net/santoral Arxivat 2011-12-20 a Wayback Machine.
Viccionari
# Còlit de Hume

El còlit de Hume (Oenanthe albonigra) és una espècie d'ocell de la família dels muscicàpids (Muscicapidae) que habita turons rocosos, barrancs i valls de muntanya d'Àsia Occidental, localment a la Península Aràbiga, nord d'Iraq, centre i sud de l'Iran, sud de l'Afganistan i Pakistan.
El nom específic de Hume fa referència a l'ornitòleg Allan Octavian Hume.

## Referències

* 1 2 Fundació Barcelona Zoo; Institut Català d’Ornitologia; TERMCAT, Centre de Terminologia. «còlit de Hume». Diccionari dels ocells del món. TERMCAT. [Consulta: 20 gener 2021].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 713. ISBN 978-84-16728-37-4.
* ↑ Fitxa del còlit de Hume a Birdguides Arxivat 2012-11-08 a Wayback Machine. Rev. 10/12/2012 (anglès)
# Còlit de Finsch

El còlit de Finsch (Oenanthe finschii) és una espècie d'ocell de la família dels muscicàpids (Muscicapidae) que habita zones àrides rocoses i terres de conreu de Turquia, Caucas, nord de l'Iran, Turkmenistan, sud de l'Uzbekistan, nord de l'Afganistan i oest de Tadjikistan. El seu estat de conservació és de risc mínim.
El nom específic de Finsch fa referència a Otto Finsch, administrador colonial alemany i ornitòleg.

## Referències

* 1 2 Fundació Barcelona Zoo; Institut Català d’Ornitologia; TERMCAT, Centre de Terminologia. «còlit de Finsch». Diccionari dels ocells del món. TERMCAT. [Consulta: 20 gener 2021].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 713. ISBN 978-84-16728-37-4.
* ↑ Fitxa del còlit de Finsch a Birdguides Arxivat 2012-11-08 a Wayback Machine. Rev. 11/12/2012 (anglès)
* ↑ BirdLife International. «Finsch's Wheatear. Oenanthe finschii» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2019. [Consulta: 29 gener 2021].
# Cotxoa de Java

El cotxoa de Java (Cochoa azurea) és un ocell de la família dels túrdids (Turdidae).

## Hàbitat i distribució

Viu entre la malesa del bosc, a les muntanyes de l'oest i centre de Java.

## Referències

* ↑ «Cotxoa de Java». Cercaterm. TERMCAT, Centre de Terminologia. Rev. 20/01/2022(català)
# Pàtrocles de Macedònia

Pàtrocles (en grec antic: Πατροκλῆς; en llatí: Patrocles) fou un general macedoni al servei de Seleuc I Nicàtor.
El 312 aC quan Seleuc va recuperar la ciutat de Babilònia, va nomenar governador Pàtrocles. Quan Demetri Poliorcetes va avançar cap a la zona, Pàtrocles, que no li podia fer front, es va retirar cap a l'altre costat del Tigris, on Demetri no va creure convenient seguir-lo. De les operacions militars que van seguir no es coneix res.
Després, Pàtrocles apareix com a conseller de Seleuc en la guerra contra Demetri l'any 286 aC, segons diu Plutarc. El 280 aC, després de la mort de Seleuc, apareix al costat del seu fill Antíoc I Sòter, que el va nomenar comandant en cap de l'exèrcit i la direcció de la guerra a Àsia, segons Memnó d'Heraclea. Es creu que Pàtrocles, en vida de Seleuc i probablement també després, va tenir el govern de diverses províncies orientals dels dominis selèucides, que arribaven pel nord fins a la mar Càspia i a l'Est fins a l'Índia, com comenta Estrabó.
Durant el temps que va governar aquells territoris, va recollir informació geogràfica molt acurada que després va publicar. Estrabó i Eratòstenes el mencionen sovint com a font i reconeixen la seva exactitud i autoritat, però no diuen el títol de la seva obra. Sembla clar que el llibre contenia una descripció general de l'Índia i dels països que es trobaven a la vora del riu Oxus, i de tota la regió de la mar Càspia. Estrabó l'anomena amb admiració «el més creïble» (ἥκιστα ψευδόλογος) de tots els escriptors sobre aquells territoris. Segurament havia utilitzat materials recollits per ordre d'Alexandre el Gran en la seva marxa cap a l'est.

## Referències

* ↑ 1.Patrocles a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 139
# Albert George Wilson

Asteroides descoberts: 5 :
| (1620) Geographos | 14 de setembre de 1951 |
| (1915) Quetzálcoatl | 9 de març de 1953 |
| (1980) Tezcatlipoca | 19 de juny de 1950 |
| (10000) Myriostos | 30 de setembre de 1951 |
| (118162) 1951 SX | 29 de setembre de 1951 |
Albert George Wilson (28 de juliol de 1918 – 27 d'agost de 2012) va ser un astrònom estatunidenc.
Va néixer a Houston, Texas. Va rebre el seu doctorat en matemàtiques a Caltech el 1947. El títol de la seva tesi va ser tensions tèrmiques axisimètriques en un sòlid semiinfinit.
El 1949, va acceptar una feina a l'Observatori Palomar. El 1953 va ser nomenat director adjunt de l'Observatori Lowell i va ser el seu director de 1954 a 1957. Posteriorment, va treballar a la Rand Corporation i va ocupar diversos càrrecs en el sector privat. El 1962 es va convertir en l'editor fundador de la revista d'astronomia Icarus.
Va descobrir diversos asteroides i també va descobrir el cometa periòdic 107P/Wilson-Harrington amb Robert G. Harrington.

## Referències

* ↑ amb R. Minkowski
* ↑ amb Å. A. E. Wallenquist
* ↑ «Albert George Wilson». lowell. Arxivat de l'original el 2007-09-27. [Consulta: 9 octubre 2012]. «Còpia arxivada». Arxivat de l'original el 2007-09-27. [Consulta: 30 juny 2015].
* ↑ American Astronomical Society. «BAAS Obituary | American Astronomical Society». Aas.org. Arxivat de l'original el 2013-06-12. [Consulta: 9 octubre 2012]. «Còpia arxivada». Arxivat de l'original el 2013-06-12. [Consulta: 30 juny 2015].

## Enllaços externs

* (anglès) Biografia Arxivat 2007-09-27 a Wayback Machine.
# Peter Pan (pel·lícula de 1953)

* Aquest article tracta sobre la pel·lícula de Disney. Si cerqueu el personatge de Barrie, vegeu «Peter Pan».
Peter Pan és una pel·lícula d'animació estatunidenca de 1953 produïda per Walt Disney, basada en l'obra homònima de J. M. Barrie, de 1904. És la catorzena pel·lícula animada de la Walt Disney Pictures.

## Argument

Peter Pan vola cada nit a Londres per sentir com la Wendy explica contes als seus germans, especialment els que tracten sobre ell i les aventures de la seva colla al País de Mai-més. Una nit els proposa d'acompanyar-lo, gràcies a la pols de la fada Campaneta, que sempre l'acompanya.
Els germans descobreixen un món amb pirates, sirenes i indis, on passen diversos perills, ja que Garfi, el líder pirata, vol capturar Peter, perquè el culpa d'haver perdut una mà (menjada per un cocodril). S'aprofita de la gelosia de Campaneta, que veu en Wendy una rival, i l'insta a descobrir l'amagatall de Peter Pan. Aquest, però, aconsegueix alliberar els seus amics i vèncer un cop més el seu enemic. Amb el vaixell pirata com a botí, torna els germans a Londres, per tal que tornin amb la família que enyoraven. Wendy els ofereix quedar-se a casa i que els seus pares els adoptin, però Peter Pan i els seus amics prefereixen viure a Mai-més i no créixer.

## Anàlisi

L'obra oposa el món de la infància i la imaginació al món racional dels adults. Wendy simbolitza el pas de la infantesa a la maduresa, perquè actua com a mare i és qui provoca el retorn a Londres. Peter Pan, per contra, és el símbol del nen etern, que refusa les responsabilitats adultes i només vol viure en un món de perpetu joc i hedonisme. El missatge final, amb Wendy a casa seva, demostra que s'ha d'assumir cada etapa de la vida.
La pel·lícula va esdevenir un gran èxit de públic, tot i que alguns crítics van protestar davant les alteracions respecte a l'original literari, especialment en els passatges omesos de dolor (com quan els pares descobreixen que els nens han marxat de casa, un fet que mai no apareix en pantalla).
Comparteix amb altres títols de l'època clàssica de Disney el dibuix pla, els gags d'humor blanc adreçats al públic infantil i la presència constant de la música.

## Vegeu també

* Peter Pan: La gran aventura

## Referències

* ↑ «Peter Pan». Imdb.
* ↑ «Peter Pan». Filmaffinity.
* ↑ «Peter Pan». The New York Times.
# Nadal Gàver

Nadal Gàver (Barcelona, ? - ? 1474), fou un frare mercedari català del segle xv.

## Biografia

Entrà a l'orde dels mercedaris i fou mestre en arts i teologia per la Universitat de Tolosa.
Fou general dels convents d'El Puig, Vic i Perpinyà, successivament, i prior del convent de la Mercè, de Barcelona des de 1429, així com definidor general per a Catalunya i Aragó.
També actuà com a ambaixador d'Alfons el Magnànim davant de la cort pontifícia.
Fou nomenat definidor general dels mercedaris per a Catalunya i Aragó per una butlla de 1441, emesa pel concili de Basilea, que deposà el seu antecessor Antonio Dullan. Tanmateix, només fou reconegut per les províncies de França i d'Aragó, ja que Castella, fidel al papa legítim Eugeni IV no admeté el nomenament fet per un concili cismàtic. No va ser fins a l'any 1452 que Gàver va governar tot l'orde, i això durant vint-i-dos anys.

## Obres

* Cathalogus magistrorum generalium et priorum conuentus Barcinonae
* Speculum fratrium ordinis beatissimae Virginis Mariae de Mercede redemptionis captiuorum
* Liber fundationis
Consten en un manuscrit (Merced, Codices Varia II) a l'Arxiu de la Corona d'Aragó.

## Referències

* Mariàngela Vilallonga, La literatura llatina a Catalunya al segle xv. Repertori bio-bibliogràfic (1993, ISBN 978-84-7256-930-0).
* Fèlix Torres Amat, Memorias para ayudar a formar un diccionario crítico de los escritores catalanes, Barcelona, 1836.
# Districte d'Ancuabe

El Districte d'Ancuabe és un districte de Moçambic, situat a la província de Cabo Delgado. Té una superfície 4.984 kilòmetres quadrats i una població de 199.457 habitants en 2015. La capital és la ciutat d'Ancuabe. La majoria de la població del territori pertany a l'ètnia macua. Limita al nord amb el districte de Meluco, a l'oest amb el districte de Montepuez, a sud amb el districte de Chiúre i a l'est amb els districtes de Pemba Metuge i Quissanga.

## Divisió Administrativa

El districte està dividit en tres postos administrativos (Ancuabe, Metoro i Meza), compostos per les següents localitats:
* Posto Administrativo d'Ancuabe:
** Ancuabe
** Chiote
** Nacuale
* Posto Administrativo de Metoro:
** Metoro
** Salave
* Posto Administrativo de Meza:
** Campine
** Meza
** Minhuene
** Nanjua

## Referències

* ↑ Instituto Nacional de Estatística